ทอ. ปูนบำเหน็จ 8 ขั้นนักบิน-ช่างเครื่อง น.ต.เป็น พล.อ.ท.-ร.อ.เป็น น.อ.-พ.อ.อ.เป็น พล.อ.ต.
พล.อ.อ.ตรีทศ สนแจ้ง ผู้บัญชาการทหารอากาศ แสดงความเสียใจต่อครอบครัวและญาติของนักบินและช่างเครื่อง รวม 3 นายที่เสียชีวิตจากอุบัติเหตุเฮลิคอปเตอร์ตกที่เขาชะเมา จ.จันทบุรี เมื่อวันที่ 25 มิ.ย.2559 ขณะกำลังปฏิบัติภารกิจ พร้อมมอบหมายให้หน่วยงานที่เกี่ยวข้องจัดการเรื่องสิทธิกำลังพล มอบให้แก่ญาติและครอบครัวของผู้เสียชีวิตด้าน พล.อ.ต.พงษ์ศักดิ์ เสมาชัย โฆษกกองทัพอากาศ ระบุว่า นายทหารทั้ง 3 นายที่เสียชีวิตจากการปฏิบัติภารกิจในครั้งนี้จะได้รับการปูนบำเหน็จพิเศษ 8 ขั้น ได้รับพระราชทานยศและเครื่องราชอิสริยาภรณ์ นอกจากนี้จะได้รับเงินสงเคราะห์ข้าราชการที่เสียชีวิตในการปฏิบัติหน้าที่ราชการ1. น.ต.พสิษฐ์ เตชะเสน นักบิน เป็น พลอากาศโท ได้รับเครื่องราชอิสริยาภรณ์ ทวีติยาภรณ์มงกุฎไทย (ท.ม.) และได้รับเงินสงเคราะห์ 3009831 บาท2. ร.อ.อลงกรณ์ จันทร์กระจ่าง นักบิน เป็น นาวาอากาศเอก ได้รับเครื่องราชอิสริยาภรณ์ ตริตาภรณ์ช้างเผือก (ต.ช.) และได้รับเงินสงเคราะห์ 2532083 บาท 3. พ.อ.อ.วิสุทธิ์ พุทธรักษา เจ้าหน้าที่ช่างอากาศ เป็น พลอากาศตรี ได้รับเครื่องราชอิสริยาภรณ์ จัตุรถาภรณ์มงกุฎไทย (จ.ม.) และได้รับเงินสงเคราะห์ 2762661 บาทซึ่งในวันนี้ (28 มิ.ย.2559) ชุดปฏิบัติการพิเศษได้นำร่างผู้เสียชีวิตทั้ง 3 นายลงมาจากเขาชะเมาเรียบร้อยแล้ว จากนั้นกองทัพอากาศจัดเครื่องบินลำเลียงแบบที่ 8 (C-130) นำร่างของนักบินและเจ้าหน้าที่ช่างประจำเฮลิคอปเตอร์ จากสนามบินอู่ตะเภา มายังท่าอากาศยานทหาร 2 กองบิน 6 ดอนเมือง กรุงเทพมหานคร จากนั้นจะนำไปที่โรงพยาบาลภูมิพลอดุลยเดช กรมแพทย์ทหารหารอากาศ และรอกำหนดการประกอบพิธีทางศาสนาต่อไป
กองทัพอากาศปูนบำเหน็จ 8 ขั้นให้นักบินและเจ้าหน้าที่ช่างประจำเฮลิคอปเตอร์ รวม 3 นายที่เสียชีวิตจากอุบัติเหตุเฮลิคอปเตอร์ตกที่เขาชะเมา จ.จันทบุรี
กองทัพอากาศ,ปูนบำเหน็จพิเศษ,นักบิน,เจ้าหน้าที่ช่างอากาศ,เฮลิคอปเตอร์ตก,เงินสงเคราะห์,จันทบุรี,เขาชะเมา,ไทยพีบีเอส,ThaiPBS,ThaiPBSnews